Diari Oficial de la Generalitat Valenciana


Sumari del DOGV 9293, del 08-03-2022 (2022/1904)

CORRECCIÓ d'errades del Decret 184/2021, de 12 de novembre, del Consell, d'autorització de la implantació de nous ensenyaments universitaris oficials en universitats públiques de la Comunitat Valenciana: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1904


Data del document
:   28-02-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Correcció d'errades

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * universitat

CORRECCIÓ d'errades del Decret 184/2021, de 12 de novembre, del Consell, d'autorització de la implantació de nous ensenyaments universitaris oficials en universitats públiques de la Comunitat Valenciana: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx. [2022/1904]  
  
  
Advertits diversos errors en el Decret 184/2021, de 12 de novembre, del Consell d'autorització de la implantació de nous ensenyaments universitaris oficials de grau, màster i doctorat en universitats públiques de la Comunitat Valenciana: Universitat de València-Estudi General, Universitat Politècnica de València, Universitat Jaume I de Castelló i Universitat Miguel Hernández d'Elx (DOGV 9226, 30.11.2021), cal corregir-los en els termes següents:  
  
En el paràgraf segon, on diu:  
«La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.»;  
  
Ha de dir:  
«La Llei orgànica 6/2001, de 21 de desembre, d'universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que per a impartir aquests ensenyaments oficials i expedir els títols corresponents, amb validesa en tot el territori nacional, les universitats han de posseir l'autorització pertinent de la comunitat autònoma, segons el que es disposa en la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern. En idèntic sentit es pronuncia l'article 26.1 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.»  
  
  
En el paràgraf cinqué, on diu:  
«Per això, vistos els articles 8 i 35.2 de la Llei orgànica 6/2001, de 21 de desembre, d'universitats; l'article 3.3 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de 12 de novembre de 2021.»;  
  
Ha de dir:  
«Per això, vistos l'article 35.2 de la Llei orgànica 6/2001, de 21 de desembre, d'universitats; l'article 26 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat, i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta de la consellera d'Innovació, Universitats, Ciència i Societat Digital, de conformitat amb l'article 28.c de la Llei 5/1983, de 30 de desembre, de la Generalitat, del Consell, i amb la deliberació prèvia del Consell, en la reunió de 12 de novembre de 2021.»  
  
En l'apartat segon, on diu:  
«Aquestes autoritzacions es posaran en coneixement del Ministeri d'Universitats, perquè eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que es disposa en l'article 26 del Reial decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.»;  
  
Ha de dir:  
«Aquestes autoritzacions es posaran en coneixement del Ministeri d'Universitats, perquè eleve al Govern la proposta per a l'establiment del caràcter oficial dels títols i la inscripció en el Registre d'Universitats, Centres i Títols (RUCT), d'acord amb el que es disposa en l'article 27 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.»  
  
  
En l'apartat tercer, on diu:  
«El seguiment dels plans d'estudis verificats pel Consell d'Universitats el realitzarà l'Agència Valenciana d'Avaluació i Prospectiva als dos anys de la seua implantació, excepte en el cas que aquest procés coincidisca amb la renovació d'acreditació d'aquest.»;  
Ha de dir:  
«El seguiment dels plans d'estudis verificats pel Consell d'Universitats serà realitzat per l'Agència Valenciana d'Avaluació i Prospectiva tres anys després de la implantació efectiva o de la renovació de l'acreditació.»  
  
  
En l'apartat quart, on diu:  
«Abans del transcurs de quatre anys per als màsters i sis anys per als doctorats i els graus de 240 crèdits, a comptar des de la data de la seua verificació inicial o des de la seua última acreditació, els títols hauran d'haver renovat la seua acreditació en els termes establits en els articles 24, apartat 2 i 27 bis del Reial decret 1393/2007, de 29 d'octubre, pel qual s'estableix l'ordenació d'ensenyaments universitaris oficials.»;  
  
Ha de dir:  
«Abans del transcurs de sis anys per als màsters, doctorats i graus de 240 crèdits, a comptar des de la data d'inici d'impartició del títol o de renovació de l'acreditació anterior, els títols hauran d'haver renovat la seua acreditació en els termes establits en l'article 34 del Reial decret 822/2021, de 28 de setembre, pel qual s'estableix l'organització dels ensenyaments universitaris i del procediment d'assegurament de la seua qualitat.»  
  
València, 28 de febrer de 2022  
  
El president de la Generalitat,  
XIMO PUIG I FERRER  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS